དེ་ནི་ཏག་ཏག་དགུན་གནང་གི་སྐབས་དང་འཁེལ་བས།བྱིས་པ་རྣམས་ནི་ཁོམ་ལོང་གི་དབང་དུ་སོང་སྟེ་ཉིན་མོར་གཡུལ་ཁར་འཛོམས་ཏེ་ཐང་ལ་རྟགས་ཤིག་བརྒྱབ་ཅིང་།དེ་ནས་རང་རང་ས་ནས་རྡོ་བ་ལེབ་མོ་རེའམ་དམ་བེའི་ཤེལ་མཐིལ་ལེབ་མོ་རེ་བཙལ་ཏེ་རྐང་པ་ཡ་གཅིག་ལ་བརྟེན་ནས་ཕར་ལྡིང་ཚུར་ལྡིང་གིས་འདེད་རེས་ཀྱིས་རྩེད་མོ་རྩེ་བ་དང་།མཚམས་སྡེ་བའི་གཡས་ལོགས་ཀྱི་གྲོག་མོར་བབས་ཏེ་དར་ཤུད་སྟེག་པ་སོགས་བྱེད།ཡིན་ནའང་།བསོད་ནམས་འབག་བཙོག་གི་བརྙན་གཏོང་ཁང་དེ་ཕྱེས་པ་ནས་རྩེད་མོ་དེ་དག་གི་འགུག་ཤུགས་ཀུན་ནས་ཉམས་ཤིང་།ཉིན་གང་བོར་གློག་བརྙན་ལ་ཇི་ལྟར་བལྟ་རྒྱུ་དེ་ཁོ་ན་སེམས་ལ་ཐོགས་ཏེ་དེའི་སྐོར་གྱི་ཁ་བརྡ་ཏག་ཏག་བྱེད་ཀྱིན་འདུག